آوروپا بیرلیگی'ندن آیریلما (بریکسیت) پروسه'سینده چتین‌لیک‌لر یاشایان اینگیلتره، فینانسال خیدمت وئرن شیرکت‌لرین بریکسیت سونرا آوروپا بیرلیگی بازارینا تام گیرمه'لری اوچون راضیلیغا گلدی.
اینگیلیزتایمز قزئتینده یئر آلان خبره گؤره، موقتی فینانسال خیدمت‌لر موقاویله‌سی، بؤیوک بریتانیا شیرکت‌لری‌نین آوروپا بازارلارینا گیرمه حاقی وئره‌جک.
آوروپا بیرلیگی، اینگیلتره‌نین بروکسل'ه "عینی درجه'ده" بیر دوزنلمه‌یه مالیک اولدوغونو قبول ائده‌جک و اینگیلتره‌دکی مالی خیدمت وئرن شیرکت‌لری‌نین حاضیردا آوروپادا اولدوغو کیمی فعالیت گؤسترمه‌سینه ایجازه وئره‌جک.
آوروپا بیرلیگی مقاملاری، اینگیلتره طرفین‌دن الده ائدیلن بو اوستونلوگون ایندییه قدر آلینان ان یاخشی نتیجه اولدوغونو آچیقلاییب.
آنجاق موقاویله یالنیز مالی بازارلارینا اولوملا بیتمیر.
اینگیلتره، ژوئن 2016دا کئچیریلن رفراندومو یوزده 48ه قارشی یوزده 52 سسوئرمه آوروپا بیرلیگیندن آیریلما قراری آلمیش، 29 مارس 2017ده ده لیزبون سازیشی‌نین 50-جو مادده‌سینی ایشلنه‌رک آیریلما پروسه'سینی رسمن باشلامیشدی.
ژوئن 2017ده باشلایان موذاکیره‌لرده طرف‌لر، اؤتن ایلین سونوندا اینگیلتره‌نین آوروپا بیرلیگی بودجه‌سینه مسئولیت‌لرین‌دن ایره‌لی گلن یوک‌لو بیر "آیریلما اوجرتینین" اؤدنمه‌سی ایله وطنداش حاق‌لاری‌نین دا آرا‌لاریندا یئر آلدیغی بیر سیرا مسئله‌ده قارشی راضیلیغا گلمیشدی.
موذاکیره‌لرین سونوندا راضیلیغا گلسه ده گلمه'سه ده اینگیلتره 29 مارس 2019دا آوروپا بیرلیگیندن رسمن آیریلمیش اولا‌جاق.
